Školský klub detí pri Základnej škole, J. A. Komenského 1290/1,

Bánovce nad Bebravou

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

****

*Výchova je to, čo v človeku zostane, keď zabudne, čo sa naučil .*

# Výchovný program

Otvorená škola – úspech pre každé dieťa

|  |  |
| --- | --- |
| Forma výchovy a vzdelávania | Denná |
| Výchovný jazyk | Slovenský |
| Druh školského zariadenia | Štátne |
| Dátum prerokovania s pedagogickou radou školského zariadenia | 27.septembra 2021 |
| Dátum prerokovania s radou školského zariadenia /radou školy | 16. septembra 2021 |
| Platnosť dokumentu | 1. septembra 2021 – 31.augusta 2025 |
| Zriaďovateľ | Mesto Bánovce nad Bebravou  Námestie Ľudovíta Štúra  Bánovce nad Bebravou |

Pečiatka školy/ ŠKD riaditeľ školy / ŠKD

I. CHARAKTERISTIKA ŠKOLSKÉHO KLUBU DETÍ (ďalej iba ŠKD)

Školský klub detí je školské zariadenie ustanovené podľa Vyhlášky Ministerstva školstva a vedy Slovenskej republiky z 20. januára 1995 O školských kluboch detí Z.z. č.28/1995. ŠKD sa zriaďuje pre žiakov ZŠ, ktorí si plnia povinnú školskú dochádzku. Naše školské zariadenie je súčasťou ZŠ. ŠKD je:

* dôležitý výchovný partner rodiny a školy
* plní vzdelávacie ciele, rozvíja špecifické nadanie detí
* pomáha deťom prekonávať ich handicap
* má dôležitú úlohu v prevencii negatívnych sociálnych javov
* rozvíja dôležité osobné a sociálne kompetencie

Výchovno-vzdelávacia činnosť klubu detí je zameraná na uspokojovanie záujmov žiakov v čase mimo vyučovania a na ich prípravu na vyučovanie počas školského roku a v období školských prázdnin sa uskutočňujú činnosti výlučne oddychového, rekreačného a záujmového charakteru.

1.1. Veľkosť ŠKD

Poskytujeme výchovu a vzdelávanie mimo vyučovania pre deti 1.- 5. ročníka. základnej školy zaradených do nášho ŠKD. Celkove sú v ŠKD 4 oddelenia.

Priemerný počet detí v oddeleniach je 25. ŠKD nedisponuje vlastnými priestormi – herňami. Využíva areál školy a odborné učebne školy. Výška mesačného príspevku na čiastočnú úhradu nákladov na činnosti ŠKD je určená Všeobecným záväzným zariadením zriaďovateľa ŠKD.

V ŠKD poskytujeme výchovu a vzdelávanie aj pre deti s poruchami učenia.

1.2.Charakteristika detí

V ŠKD sú deti základnej školy J. A. Komenského Bánovce nad Bebravou.

Deti do ŠKD prijímame na nasledujúci školský rok do 10.septembra. V prípade potreby a voľnej kapacity aj počas školského roka.

1.3. Dlhodobé projekty, programy

Realizujeme preventívne výchovné programy, ktorých obsah je každoročne stanovený v pedagogicko-organizačných pokynoch MŠ SR.

Dlhodobo sa zapájame do prípravy kultúrnych podujatí a vystúpení školy pre rodičov. Realizujeme športové súťaže na miestnej aj okresnej úrovni, vystupujeme s nacvičenými ukážkami malých javiskových foriem, zapájame sa i do súťaží s dopravnou tematikou.

1.4. Spolupráca s rodičmi, zákonnými zástupcami detí a inými subjektmi

Spolupráca s rodičmi sa uskutočňuje účasťou vychovávateliek na triednych ZRPŠ a pravidelnou konzultáciou s rodičmi detí. Takisto spolupracujeme s výchovným poradcom školy a školským špeciálnym pedagógom pri riešení výchovných problémov detí v ŠKD, pri príprave slaboprospievajúcich detí a detí z málopodnetného sociálneho prostredia na vyučovanie. V oblasti organizovania aktivít v čase mimo vyučovania ŠKD spolupracuje s CVČ v meste, s MsKĽŠ, MsKS, s PZ, SZZP a inými ŠKD v meste.

2. VLASTNÉ CIELE A POSLANIE VÝCHOVY

Budeme realizovať prostredníctvom výchovného programu „Otvorená škola – úspech pre každé dieťa“.

2.1. Charakteristika výchovného programu

Našimi prioritnými cieľmi výchovy a vzdelávania mimo vyučovania je umožniť každému dieťaťu zaradenému v ŠKD:

1. Rozvíjať svoju osobnosť a zlepšovať si výchovno-vzdelávacie výsledky:

a/ nenáročnou záujmovou činnosťou podľa výchovného programu ŠKD

b/ samostatnou prípravou na vyučovanie

c/ rozvíjaním schopností a zručností v čase mimo vyučovania podľa výchovného

programu ŠKD:

1. Rozvíjať individuálne záujmy a potreby
2. Rozvíjať kompetencie k zmysluplnému tráveniu voľného času
3. Rozvíjať komunikačné schopnosti
4. Rozvíjať kultúrne kompetencie
5. Rozvíjať talent a špecifické osobnostné schopnosti

Konkrétnejšie ciele sú rozpracované v jednotlivých tematických oblastiach výchovy a v pláne výchovno-vzdelávacej činnosti na príslušný školský rok.

2.2. Zameranie ŠKD

V našom ŠKD obohacujeme výchovu a vzdelávanie o regionálne prvky, o poznávanie a ochranu životného prostredia v regióne.

Organizujeme na základe informovaného súhlasu zákonného zástupcu dieťaťa pobyty detí v prírode a výlety.

Výchovný program nášho ŠKD vychádza zo všeobecných cieľov a princípov výchovy a vzdelávania (zákon 245/2008), z kľúčových kompetencií dieťaťa základnej školy , a  z vlastnej koncepcie .

Vo výchove kladieme dôraz na  celkový rozvoj osobnosti dieťaťa, permanentnú humanizáciu výchovy, na rozvoj kľúčových kompetencií vedomostí, zručností a  schopností .

Preferujeme, rozvoj samostatnosti a zodpovednosti za prípravu na vyučovanie a za svoje konanie , aktívne využívania voľného času a zmysluplný rozvoj osobnosti .

Režim dňa v ŠKD zohľadňuje striedanie činností, pričom rešpektuje najmä potrebu detí na oddych, relaxáciu , osobnostný rozvoj, uspokojovanie záujmov a športových aktivít.

Kvalitu výchovno-vzdelávacej činnosti chceme ďalej zvyšovať:

1. Zlepšením materiálnych a priestorových podmienok na realizovanie jednotlivých záujmových činností.
2. Orientovaním ďalšieho vzdelávania vychovávateliek na problematiku ochrany detských a ľudských práv a predchádzanie všetkým formám diskriminácie a intolerancie.

2.3. Stratégie výchovno-vzdelávacej činnosti

Preferujeme individuálny prístup, uplatňovanie zážitkových aktivizujúcich metód a foriem práce, aplikovanie humanistickej výchovy (partnerský vzťah ku dieťaťu, humanistické hodnotenie dieťaťa), využívanie moderných IKT, úzku spoluprácu s rodinou dieťaťa, spolupráca s vyučujúcimi, kontinuálne ďalšie vzdelávanie vychovávateľov.

|  |  |
| --- | --- |
| Kľúčové kompetencie dieťaťa | Stratégie výchovno-vzdelávacej činnosti |
| Kompetencie učiť sa učiť | * povzbudzujeme zvedavosť a záujem detí o nové informácie * prostredníctvom hier a dramatizácie a vedieme deti k sebahodnoteniu * motivujeme deti k účasti na vedomostných súťažiach * humanistickým hodnotením vytvárame podmienky preto , aby deti mohli zažívať úspech * didaktickými hrami motivujeme deti riešiť nové, neznáme úlohy a situácie |
| Komunikačné kompetencie | * povzbudzujme deti ku vhodnej komunikácii so spolužiakmi,   vychovávateľmi a inými ľuďmi v ŠKD aj mimo ŠKD   * v diskusii a v rozhovore vytvárame podmienky pre prezentáciu a obhajobu osobných názorov ( hádka ) * povzbudzujeme kritické myslenie detí * zážitkovou výchovou trénujeme deti trpezlivo a aktívne počúvať * povzbudzujeme priateľské vzťahy v oddelení aj medzi oddeleniami v ŠKD |
| Pracovné kompetencie | * motivujeme deti k samostatnosti a zodpovednosti za prípravu na vyučovanie * realizujeme pracovné činnosti v ktorých si deti môžu osvojiť alebo rozvinúť jednoduché manuálne zručnosti potrebné pre praktický život * ponúkame deťom rôznorodé a zaujímavé hry a  výchovno- vzdelávacie činnosti a záujmové činnosti |
| Sociálne kompetencie | * individuálnym prístupom vedieme deti k rešpektovaniu školského poriadku * v hrách vytvárame situácie v ktorých sa deti učia pomáhať si navzájom * vysvetľujeme deťom znaky šikanovania, zneužívania, týrania a spôsoby brániť sa proti nemu * v hrách učíme deti základom empatie * v spoločných podujatiach, súťažiach, hrách vytvárame situácie , ktoré dieťa učia tvoriť kvalitné medziľudské vzťahy (spoločné riešenie problémov) * trénujeme deti vypočuť si odlišné názory * povzbudzujeme deti zdravo žiť |
| Občianske kompetencie | * čítaním príbehu, sledovaním filmu , diskusiou pomáhame deťom orientovať sa v základných humanistických hodnotách (pravda, zodpovednosť, tolerancia, spolupráca ) * v hrách a vysvetľovaním učíme dieťa poznať a domáhať sa svojich práv kultúrnou formou * rozhovorom , diskusiou, vychádzkami, exkurziami vedieme deti k prirodzenej hrdosti na kultúrne a historické pamiatky, zvyky a tradície * v hrách vytvárame také situácie, ktoré deťom umožnia učiť sa rešpektovať názory ostatných ľudí |
| Kultúrne kompetencie | * povzbudzujeme a motivujme deti k prezentácii kultúrnych prejavov v styku s ostatnými ľuďmi * vysvetľujeme deťom základné zásady spoločenskej etikety v ich  každodennom živote * vysvetľujeme deťom rozdiel medzi vulgárnym a kultúrnym správaním sa * vychádzkami, kreslením, maľovaním, diskusiou povzbudzujeme deti hľadať krásu v bežných každodenných veciach okolo neho * motivujeme a povzbudzujeme deti k spolupráci na pripravovaní kultúrneho podujatia v skupine, v ŠKD * realizujeme tvorivé dielne, v ktorých deti môžu prezentovať originálne nápady návrhy a postupy |

Dosahovanie stanovených cieľov budeme zabezpečovať individuálnym prístupom , preferovaním zážitkových metód a foriem práce, aplikovaním humanistickej výchovy, úzkou spoluprácou s vyučujúcimi, s rodinou dieťaťa a vytváraním pozitívnej emocionálnej klímy v oddelení a v ŠKD.

3. KĽÚČOVÉ KOMPETENCIE DIEŤAŤA ŠKOLSKÉHO KLUBU DETÍ

Výchovou a vzdelávaním mimo vyučovania v nadväznosti na výchovno-vzdelávaciu činnosť školy primárneho vzdelávania umožňujeme individuálny rozvoj osobnosti dieťaťa, jeho vedomostí, záujmov, základov spôsobilostí, zručností, postojov a hodnôt. Podporujeme vytváranie vzťahu k  aktívnemu tráveniu voľného času. Posilňujeme jeho úctu k rodičom. Učíme ho úcte k ľudským právam a základným slobodám, k porozumeniu a znášanlivosti, tolerancii, kultúrnym a národným hodnotám a tradíciám štátu.

Kľúčové kompetencie sa v procese výchovno-vzdelávacej činnosti rozvíjajú a navzájom prelínajú v jednotlivých tematických oblastiach výchovy. Dieťa ich rozvíja účasťou na záujmovej činnosti a účasťou na výchovno-vzdelávacích aktivitách. Kľúčové kompetencie dieťaťa sú výsledkom obsahu výchovno-vzdelávacej činnosti a celkového výchovno-vzdelávacieho procesu v ŠKD.

Kľúčové kompetencie chápeme ako ideálny plánovaný cieľový výstup dosahovaný systematickým a postupným výchovno-vzdelávacím procesom počas pobytu dieťaťa v ŠKD.

Dieťa ŠKD si má osvojiť tieto kľúčové kompetencie na úrovni zodpovedajúce jeho individuálnym osobnostným možnostiam a dĺžke pobytu v ŠKD:

3.1.1.KOMPTENCIA UČIŤ SA UČIŤ

* rieši nové, neznáme úlohy a situácie
* zúčastňuje sa vedomostných súťažiach
* prejavuje záujem o nové informácie

3.1.2.KOMUNIKAČNÉ KOMPETENCIE

* zrozumiteľne vyjadruje a obhajuje svoj názor
* vypočuje si opačný názor
* prijíma spätnú väzbu
* rozvíja si komunikačné schopnosti v oblasti moderných IKT

3.1.3.SOCIÁLNE KOMPETENCIE

* vlastným postupom rieši jednoduché konflikty
* pomenuje svoje potreby, city a pocity
* presadzuje autonómiu a práva svojej osobnosti
* rešpektuje úlohy skupiny
* efektívne spolupracuje v skupine
* zvládne jednoduché stresové situácie

3.1.4.PRACOVNÉ KOMPETENCIE

* prijíma nové informácie a poznatky
* dokončí prácu
* ovláda jednoduché manuálne zručnosti a samoobslužné činnosti potrebné pre praktický život
* rozvíja manuálne zručnosti

3.1.5.OBČIANSKE KOMPETENCIE

* uvedomuje si potrebu prijatia zodpovednosti za svoje správanie
* je otvorený primeranému participovaniu na živote v oddelení
* prejavuje úctu k rodičom a k dospelým osobám

3.1.6.KULTÚRNE KOMPETENCIE

* pozná kultúrne pamätihodnosti regiónu
* rozlišuje kultúrne a nekultúrne správanie
* prijíma kultúrne podnety
* je otvorený podieľať sa na kultúrnych podujatiach v skupine
* ovláda základy kultúrneho správania / pozdrav, podanie ruky.../

4. FORMY VÝCHOVY A VZDELÁVANIA

Dochádzka dieťaťa do ŠKD je pravidelná alebo nepravidelná, počas plnenia povinnej školskej dochádzky v primárnom vzdelávaní základnej školy.

Výchovu mimo vyučovania v ŠKD uskutočňujeme poldennou formou týždenného , zvyčajne štvorročného výchovno-vzdelávacieho pôsobenia v čase pred a po pobyte dieťaťa na vzdelávaní v škole v oddelení ŠKD.

Výchovu mimo vyučovania realizujeme pravidelnými, priebežnými a príležitostnými činnosťami v oddelení , alebo v rámci ŠKD:

* v príprave na vyučovanie a vzdelávacej činnosti
* v rekreačnej činnosti s plnením úloh Tematických oblastí výchovy
* v oddychovej a relaxačnej činnosti

Vychovávateľky uplatňujú predovšetkým zážitkové, aktivizujúce  a motivačné metódy a formy práce, spolupracujú s rodinou dieťaťa a s pedagogickými zamestnancami školy. Vo výchovno-vzdelávacej činnosti preferujú oddychové, rekreačné, záujmové činnosti a zážitkové vzdelávanie.

Základnou organizačnou formou výchovy a vzdelávania v ŠKD je individuálna alebo skupinová výchovno-vzdelávacia aktivita v oddelení ŠKD.

5. TEMATICKÉ OBLASTI VÝCHOVY

Výchovu a vzdelávanie mimo vyučovania realizujeme v týchto výchovných oblastiach:

* vzdelávacia
* spoločensko-vedná
* pracovno-technická
* prírodovedno-environmentálna
* esteticko-výchovná ( výtvarná, hudobná, literárno-dramatická )
* telovýchovná ( športové, turistické, zdravotné)

Tematické oblasti v sebe zároveň obsahujú ďalšie oblasti výchovy najmä:, rozumovú, , mravnú, , ekologickú , telesnú výchovu a výchovu k rodičovstvu, dopravnú

Preferujeme prepojenosť jednotlivých oblastí výchovy najmä pri rozvoji osobnosti dieťaťa v oblasti jeho samostatnosti, spolupráce, komunikácie a uspokojovania individuálnych záujmov .

Kľúčové kompetencie a osobnosť dieťaťa rozvíjame prostredníctvom realizácie nižšie uvedených hlavných (vyšších) výchovno-vzdelávacích cieľov. Ich plnenie budeme dosahovať realizovaním nižších , špecializovanejších a konkrétnejších cieľov v jednotlivých výchovných oblastiach a aktivitách .

Konkrétne špecializované ciele uvádzame v  pláne výchovno-vzdelávacej činnosti na príslušný školský rok.

5.1.1. VZDELÁVACIA OBLASŤ

Cieľové zameranie výchovnej oblasti:

* rozvíjať samostatnosť v príprave na vyučovanie
* rozvíjať efektívne spôsoby učenia sa
* získavať nové poznatky a informácie z rôznych zdrojov
* získavať vzťah k celoživotnému vzdelávaniu

5.1.2 SPOLOČENSKO – VEDNÁ OBLASŤ

Cieľové zameranie výchovnej oblasti:

* spolurozhodovať o živote v skupine
* prejavovať úctu k rodičom , starším osobám
* prejavovať ohľaduplnosť k osobám so zdravotným postihnutím
* kultivovať kultúrne návyky a vyjadrovanie sa
* vyjadrovať svoj názor
* vedieť vypočuť opačný názor
* vedieť samostatne a kriticky riešiť jednoduché konflikty
* poskytnúť pomoc alebo pomoc privolať

5.1.3.PRACOVNO – TECHNICKÁ OBLASŤ

Cieľové zameranie výchovnej oblasti:

* vedieť samostatne si vytyčovať jednoduché osobné ciele
* rozumieť významu osobnej zodpovednosti za vykonanú prácu
* vedieť  spolupracovať so skupinou
* rozvíjať základy manuálnych a technických zručností
* získať základné zručnosti v tvorbe jednoduchých projektov

5.1.4.PRÍRODOVEDNÁ – ENVIRONMENTÁLNA OBLASŤ

Cieľové zameranie výchovnej oblasti:

* pochopiť základné princípy ochrany životného prostredia
* rozvíjať zručnosti pri jednoduchej činnosti na tvorbe a ochrane životného prostredia

5.1.5.ESTETICKO – VÝCHOVNÁ OBLASŤ

Cieľové zameranie výchovnej oblasti:

- posilniť úctu ku kultúrnym hodnotám v blízkom okolí

* rozvíjať talent a špecifické schopnosti
* rozvíjať základy tvorivých schopností a zručností
* prejavovať pozitívny vzťah k jednoduchej estetickej úprave prostredia
* podieľať sa na príprave kultúrnych podujatí v oddelení
* objavovať krásu v bežnom živote

5.1.6.TELOVÝCHOVNÁ OBLASŤ

Cieľové zameranie výchovnej oblasti:

* kultivovať základné hygienické návyky
* rozvíjať schopnosť relaxovať pravidelným cvičením a pohybom
* pochopiť význam pravidelného pohybu a cvičenia
* pochopiť význam základných zásad zdravej výživy
* poznať základné princípy zdravého životného štýlu
* pochopiť škodlivosť fajčenia, alkoholu a iných drog
* rozvíjať športový talent a schopnosti

6. VÝCHOVNÝ PLÁN

|  |  |
| --- | --- |
| Názvy tematických oblastí výchovy | Počet výchovno-vzdelávacích činností/aktivít v jednotlivých ročníkoch |

|  |  |  |  |  |
| --- | --- | --- | --- | --- |
|  | I. odd. | II. odd. | III. odd. | IV. odd. |
| Telovýchovná oblasť | 33 | 33 | 33 | 33 |
| Spoločensko-vedná oblasť | 33 | 33 | 33 | 33 |
| Pracovno-technická oblasť | 33 | 33 | 33 | 33 |
| Prírodovedná oblasť | 33 | 33 | 33 | 33 |
| Esteticko-výchovná oblasť | 33 | 33 | 33 | 33 |
| Vzdelávacia oblasť | 165 | 165 | 165 | 165 |

7. PERSONÁLNE ZABEZPEČENIE

Počet vychovávateliek sa odvíja od počtu prijatých detí pre príslušný školský rok. Vychovávateľky sú členkami pedagogickej rady školy. Vedúca vychovávateľka je členkou vedenia školy. Požadovaným vzdelaním pre výkon funkcie vychovávateľka v ŠKD je stredná pedagogická škola, alebo vysokoškolské vzdelanie I. alebo II. stupňa (najmä odbor vychovávateľstvo a príbuzné pedagogické a humanitné vedy). Predpokladom pre výkon práce vychovávateľky je i fakt, že ovláda i špecifické zručnosti ako: výtvarná výchova, hra na hudobný nástroj, športové osvedčenia, práca s deťmi so zdravotným znevýhodnením, práca s IKT. Časť úväzku výchovnej činnosti je možné dopĺňať si vyučovacou činnosťou v procese vzdelávania v škole.

8. MATERIÁLNO-TECHNICKÉ A PRIESTOROVÉ PODMIENKY

Činnosť ŠKD sa uskutočňuje v triedach po skončení vyučovacieho procesu. Na kultúre vzhľadu a výzdobe priestorov sa čiastočne podieľajú  deti ŠKD.

Na odpočinkové činnosti využívame koberce.

Pre skvalitnenie podmienok detí na oddych a relaxáciu bolo by potrebné vybudovať niekoľko oddychových kútov v oddeleniach .

Priestory pre nerušenú prípravu žiakov na vyučovanie a realizáciu záujmovej činnosti sú nedostatočné. Máme záujem vytvoriť viacúčelovú miestnosť pre realizáciu špecifickej záujmovej činnosti.**+**

Pre pohybové aktivity môžu deti využívať vonkajšie ihrisko a telocvičňu v priestoroch školy.

Vedomosti , schopnosti a zručnosti si deti rozvíjajú prípravou na vyučovanie , podujatiami v knižnici, a činnosťou vo výchovno-vzdelávacích a oddychových  aktivitách .

Praktické zručnosti a schopnosti si môžu deti osvojovať a rozvíjať záujmovou činnosťou v piatich záujmových krúžkoch

Režim dňa zohľadňuje právo detí na odpočinok , relaxáciu , nerušenú prípravu na vyučovanie a na záujmovú činnosť.

Vychovávatelia majú samostatnú zborovňu.

Materiálne vybavenie pre výchovno-vzdelávaciu činnosť je nedostatočné.

9. PODMIENKY PRE ZAISTENIE BEZPEČNOSTI A OCHRANY ZDRAVIA PRI

VÝCHOVE

Bezpečnosť a ochranu zdravia pri výchove zabezpečujeme základným poučením detí o bezpečnosti a ochrane zdravia pri práci v škole, v ŠKD na ihrisku v telocvični a na vychádzkach, ktoré realizujú vychovávateľky pri nástupe detí do ŠKD a neskôr im ho permanentne pripomínajú.

V ŠKD je zabezpečená nepretržitá starostlivosť a dohľad na deti pred vyučovaním a po vyučovaní. Osvetlenie tried je dostatočné.

Vykurovanie priestorov je dostatočné. Vetranie miestností je dostatočné

Priestory ŠKD sú vybavené primeraným sedacím a pracovným nábytkom. Deti majú celodenný prístup k pitnej vode.

Čistota a hygiena prostredia je na dobrej úrovni.

Vybavenie ŠKD je nedostatočné najmä :

* nedostatok účelových priestorov pre relaxáciu a odpočinok detí. Prostredie školských tried nevytvára vhodnú klímu pre relaxáciu, oddych detí a zážitkovú výchovu a vzdelávanie
* zastarané technické vybavenie pre výchovu a vzdelávanie
* vonkajší areál školy – detské ihrisko**+**
* absencia prostriedkov IKT

V prípade úrazu máme vypracovanú vnútornú smernicu školy, ktorá uvádza povinnosti pedagogických pracovníkov školy v prípade úrazu a iných životohrozujúcich situácii. Telefónne čísla rodičov máme uvedené v Osobných listoch žiakov, v prípade problémových detí (zo zdravotného hľadiska) aj vo svojich súkromných mobilných telefónoch. Lekárnička, ktorá je pravidelne dopĺňaná je v kabinete ŠKD. Bolo by potrebné zabezpečiť školenie vychovávateliek ohľadne poskytnutia prvej pomoci. V ŠKD a v škole platí písomný zákaz fajčenia vo všetkých objektoch.

Pravidelnosť kontrol BOZP v ŠKD a odstraňovanie ich nedostatkov zabezpečuje riaditeľ školy externým bezpečnostným a požiarnym technikom.

10. VNÚTORNÝ SYSTÉM KONTROLY A HODNOTENIA DETÍ

Pri hodnotení dieťaťa budeme sledovať jeho úroveň správania aktivitu, iniciatívu a manuálnu zručnosť v jednotlivých oblastiach výchovy.

V hodnotení dieťaťa  rešpektujeme  zmeny v jeho osobnostnom vývoji ( otvorenosť hodnotenia ) a právo dieťaťa na omyl . Dieťa učíme sebahodnoteniu.

Pri hodnotení detí uplatňujeme tieto indikátory:

1. Školský poriadok ŠKD v ktorom sme po dohode  rodičmi a vychovávateľmi určili pravidlá správania sa detí v ŠKD, ich práva a povinnosti .
2. Pravidlá spolužitia v oddelení, ktoré si spoločne určuje vychovávateľka s deťmi svojho oddelenia.
3. Úroveň schopností a zručností dieťaťa.

Pri hodnotení detí aplikujeme metódy individuálneho prístupu, povzbudenia, pozorovania, rozhovoru , aktivizácie a úzkej spolupráce s rodičmi detí .

Rešpektujeme právo dieťaťa na omyl.

Nástroje hodnotenia:

1. Pozorovanie detí pri činnosti
2. Spätná väzba od rodičov
3. Spätná väzba od učiteľov
4. Spätná väzba od dieťaťa

11.VNÚTORNÝ SYSTÉM KONTROLY A HODNOTENIA ZAMESTNANCOV

Vnútorný systém kontroly pedagogických zamestnancov v našom ŠKD

orientujeme predovšetkým na zvyšovanie kvality výchovno-vzdelávacej činnosti, najmä na plnenie

* cieľov , ktoré sme si stanovili vo výchovnom programe ŠKD
* ďalších operatívnych alebo dlhodobých úloh

Autoevalváciu (sebahodnotenie) ŠKD zameriavame na hodnotenie a zlepšovanie podmienok a kvality všetkých činností ŠKD. Využívame najmä:

a) permanentné sebahodnotenie činnosti vychovávateliek,

b) motivačný rozhovor spojený s vyhodnotením plánu osobného profesijného rastu

c) hodnotenie klímy a atmosféry v oddelení

d) analýza výsledkov detí, ktorých vychovávateľka usmerňuje (dodržiavanie školského poriadku, zodpovednosť pri písaní školských úloh, správanie a prejavy detí, schopnosť participácie (podielu na niečom, účasti), spôsob uspokojovania záujmov a pod.

e) analýza plánu výchovno – vzdelávacích činností vychovávateľa v oddelení jeho detí (pestrosť, zastúpenie všetkých oblastí výchovy, frekvencia, nadväznosť)

f) hodnotenie výsledkov v oblasti ďalšieho vzdelávania, uplatňovania inovačných metód práce, aplikovania špecifických zručností, tvorba projektov

g) vzájomné hodnotenie vychovávateľov (vzájomné hospitácie, otvorené výchovné činnosti)

h) vonkajšia autevalvácia

i) spätnú väzbu od rodičov

j) spätnú väzbu od detí

k) spätnú väzbu od učiteľov, kolegov

l) hodnotenie verejnosťou, zriaďovateľom, školskou inšpekciou

12.POŽIADAVKY NA KONTINUÁLNE VZDELÁVANIE PEDAGOGICÝCH

ZAMESTNANCOV

Zameranie a ciele nášho výchovného programu ako aj  analýza súčasného stavu ďalšieho vzdelávania vychovávateľov ukazuje potrebu orientácie sa ďalšieho vzdelávania vychovávateľov najmä na metódy zážitkovej výchovy, na problematiku netradičných nenáročných relaxačných a záujmových činností, ochranu detských a ľudských práv, a predchádzanie všetkým formám diskriminácie a intolerancie.

Kontinuálne vzdelávanie vychovávateliek budeme zabezpečovať :

1.Sprostredkovaním najnovších poznatkov z metodiky výchovy jednotlivých oblastí výchovy a neformálneho vzdelávania

2.Pripravovaním vychovávateľov pre prácu s modernými IKT

3.Podnecovaním tvorivosti vychovávateľov.

Uvedené vzdelávania zabezpečíme činnosťou metodického združenia vychovávateliek,

prizývaním odborných lektorov priamo do ŠKD a účasťou vychovávateliek na vzdelávaní mimo sídla ŠKD.

Program práce metodického združenia a plán ďalšieho vzdelávania vychovávateľov sú uvedené v prílohe plánu práce ŠKD / školy na príslušný školský rok.

VÝCHOVNÉ ŠTANDARDY

Nadväzujú na vzdelávacie štandardy žiakov v škole. Určujeme v nich súbor požiadaviek na vedomosti, zručnosti a schopnosti, ktoré majú deti získať, aby si mohli rozvíjať vedomosti zručnosti a schopnosti získané na vzdelávaní v škole.

* Výkonovými štandardami stanovujeme kritériá úrovne zvládnutia obsahových štandardov. Sú to cieľové výstupy , ktoré má dosiahnuť dieťa na konci štvorročného pobytu v školskom klube.
* Obsahovými štandardami určujeme vedomosť, zručnosť alebo schopnosť, ktorú má dieťa ovládať a ktorú má vedieť aj prakticky používať.

Vzdelávacia oblasť

|  |  |
| --- | --- |
| Obsahový štandard | Výkonový štandard |
| Gramatické a matematické cvičenie | Samostatne  písať úlohy |
| Techniky učenia, ako sa učiť, rozvíjanie vedomostí, čítanie textu, reprodukcia príbehu, | Poznávať efektívne spôsoby učenia sa |
| Práca s informačnými zdrojmi, čítanie s porozumením, sebavzdelávanie | Byť otvorený získavať nové poznatky a informácie |
| Rozvíjanie slovnej zásoby, jazykolamy, zmyslové hry, doplňovačky, didaktické hry, | Rozvíjať získané poznatky |

Spoločensko-vedná oblasť

|  |  |
| --- | --- |
| Obsahový štandard | Výkonový štandard |
| Spolupráca, zodpovednosť, vytváranie pozitívnej klímy v oddelení, dodržiavanie školského poriadku ŠKD | Spolurozhodovať o živote v skupine |
| Prejavy úcty k rodičom a ostatným  ľuďom, čo je tolerancia | Prejavovať úctu k rodičom , starším |
| Emócie, prečo sme nahnevaní, silné a slabé stránky osobnosti , trpezlivosť, upokojenie sa, ako zvládnuť hnev, pozitívne myslenie, ako pochopiť iných, sebaúcta | Ovládať jednoduché zručností sebahodnotenia, sebariadenia , sebamotivácie a empatie |
| Práva dieťaťa, ľudské práva, šikanovanie, Čo je diskriminácia , moje práva, tvoje práva, vychádzanie s ostatnými bez násilia | Rozlíšiť  dodržiavanie a porušovanie ľudských práv a základných slobôd |
| Vulgarizmy, slang, gestá, neformálna komunikácia, vychádzanie s ostatnými bez násilia | Rozlišovať kultúrne a nekultúrne prejavy v správaní sa |
| Pozdrav, podanie ruky , požiadanie, odmietnutie, oslovenie | Ovládať kultúrne návyky a vyjadrovanie sa |
| Čo je konflikt, z čoho konflikt vzniká, správanie, ktoré podporuje konflikt, správanie, ktoré konfliktu predchádza | Samostatne a kriticky riešiť jednoduché konflikty v oddelení/ záujmovom útvare |
| Asertivita, asertívne , jednoduché techniky, | Obhajovať svoje názory |
| Vedenie rozhovoru, diskusia, dialóg, monológ | Vypočuť si opačný názor |

Pracovno-technická oblasť

|  |  |
| --- | --- |
| Obsahový štandard | Výkonový štandard |
| Sebaobsluha, poriadok na stole, v oddelení, v šatni | Kultivovať základné hygienické návyky |
| Sebahodnotenie, poznávanie rôznych profesií, úcta ku každému povolaniu, | Samostatne si vytyčovať jednoduché osobné ciele |
| Prejavy kladného vzťahu k spolužiakom , hrdosť na spoločný výsledok práce | Spolupracovať so skupinou |
| Práca s rôznym materiálom , netradičné pracovné postupy, zhotovenie darčeka, rozvoj jemnej motoriky , manipulačné zručnosti spolupráca , vytváranie | Rozvíjať základy manuálnych a technických zručností |
| Poriadok v herni, v triede, seba obslužné činnosti, spoznávanie rôznych druhov materiálu, využitie odpadového materiálu | Získavať základy zručností potrebných pre praktický život |
| Maska na karneval, kalendár oddelenia, návrh oddychového kútika v oddelení | Získať základné zručnosti v tvorbe jednoduchých projektov |

Prírodovedno-environmentálna oblasť

|  |  |
| --- | --- |
| Obsahový štandard | Výkonový štandard |
| Pozorovanie prírody, fauny a flóry , pozorovanie zmien v prírode šetrenie energiami, vodou, tematická rozprávka | Poznať základné princípy ochrany životného prostredia |
| Starostlivosť o izbové kvety, čistenie prírody a okolia ŠKD, zber papiera, triedenie odpadu, využitie neekologického odpadu | Uplatňovať zručnosti pri jednoduchej činnosti na tvorbe a ochrane životného prostredia |

Esteticko-výchovná oblasť

|  |  |
| --- | --- |
| Obsahový štandard | Výkonový štandard |
| Kultúrne pamiatky v  meste, ľudové tradície zvyky, povesti, názvy ulíc miestne noviny, história a dnešok | Prejavovať úctu ku kultúrnym hodnotám v blízkom okolí |
| Hudba, výtvarné umenie, tanec | Prejavovať pozitívny vzťah k umeniu |
| Netradičné výtvarné techniky, hudobné činnosti, | Rozvíjať svoj talent a špecifické schopnosti |
| Záujmová činnosť, príprava kultúrneho podujatia | Byť otvorený k tvorivej činnosti |
| Úprava oddelenia, netradičné ozdoby , úprava zovňajšku, | Prejavovať pozitívny vzťah k jednoduchej estetickej úprave prostredia a svojej osoby |
| Veľká noc, Deň matiek, úcta k starším, Vianoce | Podieľať sa na príprave kultúrnych podujatí v skupine |
| Tematická vychádzka, pozorovanie zmien, audio nahrávka, rozprávka | Byť otvorený objavovať a vnímať krásu v bežnom živote |

Telovýchovná a športová oblasť

|  |  |
| --- | --- |
| Obsahový štandard | Výkonový štandard |
| Umývanie rúk, vetranie, telovýchovné chvíľky | Ovládať základné hygienické návyky |
| Prechádzka, bicyklovanie, sánkovanie, plávanie, cvičenie v telocvični, pingpong, kolektívne loptové hry | Relaxovať pravidelným cvičením a pohybom |
| Otužovanie, relaxačné cvičenie, skupinové hry, netradičné športové disciplíny | Schopnosť pravidelného pohybu a cvičenia |
| Stravovacie návyky, pitný režim striedanie práce s odpočinkom, prvá pomoc, obliekanie podľa ročných období, | Uvedomovať si základné princípy zdravého životného štýlu |
| Záujmová činnosť, športové hry | Rozvíjať svoj športový talent a schopnosti |

VÝCHOVNÉ OSNOVY

Vzdelávacia oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | I.roč.  Počet VVČ | II.roč.  Počet VVČ | III.roč  Počet VVČ | IV.roč.  Počet VVČ |
| Rozvíjať autonómnosť v príprave na vyučovanie | Domáce úlohy | Individuálny prístup  Tréning  Motivácia  Vysvetlenie  Zábavné didaktické hry | 30 | 30 | 30 | 30 |
| Rozvíjať efektívne spôsoby učenia sa | Techniky učenia, ako sa učiť, rozvíjanie vedomostí, čítanie textu, reprodukcia príbehu, | Individuálny prístup  Motivácia  Povzbudenie  Motivačné hodnotenie  Modelové situácie  Prezentácia | 50 | 50 | 50 | 50 |
| Získavať nové poznatky a informácie | Práca s informačnými zdrojmi, čítanie s porozumením, práca s encyklopédiou slovníkom, sebavzdelávanie | Individuálny prístup  Aktivizácia  Brainstorming  Riešenie nových úloh  Prezentácia | 35 | 35 | 35 | 35 |
| Rozvíjať získané poznatky | Rozvíjanie slovnej zásoby, jazykolamy, zmyslové hry, doplňovačky, didaktické hry, | Individuálny prístup | 50 | 50 | 50 | 50 |

Spoločensko-vedná oblasť

|  |  |  |  |  |  |  |
| --- | --- | --- | --- | --- | --- | --- |
| Cieľ | Obsah | Metódy, formy | I.roč.  Počet VVČ | II.roč.  Počet VVČ | III.roč  Počet VVČ | IV.roč  Počet VVČ |
| Obhajovať si svoj názor | Asertivita, asertívne správanie, jednoduché techniky, | Vysvetlenie  Povzbudenie  Hranie rolí  Hry na presadzovanie  Aktivačné hry | 4 | 4 | 4 | 4 |
| Vypočuť si opačný názor | Vedenie rozhovoru, diskusia, dialóg,monológ | Vysvetlenie  Tréning  Aktivačné hry  Hranie rolí  Dramatizácie | 4 | 4 | 4 | 4 |
| Spolurozhodovať o živote v skupine | Spolupráca, zodpovednosť, vytváranie pozitívnej klímy v oddelení, dodržiavanie školského poriadku ŠKD, moje povinnosti | Individuálny prístup  Motivácia  Aktivizácia  Kooperačné hry  Hry na dôveru  Hranie rolí | 4 | 4 | 4 | 4 |
| Rozvíjať základy zručností sebahodnotenia, sebariadenia, sebamotivácie a empatie | Emócie, prečo sme nahnevaní, silné a slabé stránky osobnosti,  Trpezlivosť  upokojenie sa, ako zvládnuť hnev, pozitívne myslenie, ako pochopiť iných, sebaúcta | Individuálny prístup  Vysvetlenie  Povzbudenie  Dramatizácia  Hranie rolí  Hry na úprimnosť  Hry na vciťovanie | 4 | 4 | 4 | 4 |
| Prejavovať úctu k rodičom , starším | Moja rodina, čo je domov, vlastné zážitky, rozprávanie o domove , prejavy úcty k ľuďom, čo je tolerancia | Individuálny prístup  Film  Rozprávka  Hranie rolí  Hry na vciťovanie | 5 | 5 | 5 | 5 |
| Kultivovať kultúrne návyky a vyjadrovanie sa | Pozdrav, podanie ruky , požiadanie, odmietnutie, oslovenie, stolovanie | Individuálny prístup  Vysvetlenie  Tréning  Hranie rolí  Dramatizácia  Kurz | 4 | 4 | 4 | 4 |
| Rozlíšiť kultúrne a nekultúrne prejavy v správaní | Vulgarizmy, slang, gestá, neformálna komunikácia  vychádzanie s ostatným bez násilia | Individuálny prístup  Vysvetlenie  Tréning  Aktivačné hry  Hranie rolí | 4 | 4 | 4 | 4 |
| Vedieť samostatne a kriticky riešiť jednoduché konflikty | Čo je konflikt,  z čoho konflikt vzniká, správanie, ktoré podporuje konflikt, správanie, ktoré konfliktu predchádza | Individuálny prístup  Vysvetlenie  Hry riešiace konflikt  Hranie rolí  Dramatizácia | 4 | 4 | 4 | 4 |

Pracovno-technická oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | I.roč.  Počet VVČ | II.roč.  Počet VVČ | III.roč  Počet VVČ | IV.roč  Počet VVČ |
| Kultivovať základné hygienické návyky | Sebaobsluha, poriadok na stole, v šatni, umývanie rúk, vetranie, telovýchovné chvíľky | Individuálny prístup  Vysvetlenie  Motivácia  Aktivizácia  Tréning  Hodnotenie | 6 | 6 | 6 | 6 |
| Vedieť samostatne si vytyčovať jednoduché osobné ciele | Sebahodnotenie, poznávanie rôznych profesií, úcta ku každému povolaniu, dodržovanie denného režimu vývoj ľudského života: detstvo, dospelosť, orientácia v čase minulosť, prítomnosť,  Budúcnosť | Individuálny prístup  Motivácia  Povzbudenie  Rozhovor  Hranie rolí  Sociálne hry  Hry na  presadzovanie sa  Vychádzka  Exkurzia | 6 | 6 | 6 | 6 |
| Rozumieť významu osobnej zodpovednosti za vykonanú prácu | Príprava na vyučovanie, splnenie úlohy, presnosť a čistota práce | Individuálny prístup  Rozhovor  Tréning  Vysvetlenie  Hodnotenie  Hry na dôveru  Vlastná práca  Projekt | 5 | 5 | 5 | 5 |
| Vedieť  spolupracovať so skupinou | kladný vzťah k spolužiakom , hrdosť na spoločný výsledok práce | Individuálny prístup  Motivácia  Kooperačné hry  Spoločné podujatia  Besiedka  Súťaž | 5 | 5 | 5 | 5 |
| Rozvíjať základy manuálnych a technických zručností | Práca s rôznym materiálom , netradičné pracovné postupy, zhotovenie darčeka, rozvoj jemnej motoriky , manipulačné zručnosti Spolupráca , vytváranie | Individuálny  prístup  Povzbudenie  Vysvetlenie  Aktivizácia  Tvorivá dielňa  Záujmový krúžok  Vlastná práca  Výstava prác  Besiedka | 6 | 6 | 6 | 6 |
| Získať základné zručnosti v tvorbe jednoduchých projektov | Maska na karneval, kalendár oddelenia, návrh oddychového kútika v oddelení | Individuálny prístup  Vysvetlenie  Povzbudenie  Brainstorming  Tvorivá dielňa  Kooperačné hry  Vlastná práca  Prezentácia | 5 | 5 | 5 | 5 |

Prírodovedno-environmentálna oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | I.roč.  Počet VVČ | II.roč.  Počet VVČ | III.roč  Počet VVČ | IV.roč  Počet VVČ |
| Pochopiť základné princípy ochrany životného prostredia | Pozorovanie prírody, pozorovanie zmien v prírode ,šetrenie energiami, vodou, tematická rozprávka | Individuálny prístup  Vysvetlenie  Ekologické hry | 16 | 16 | 16 | 16 |
| Rozvíjať zručnosti pri jednoduchej činnosti na tvorbe a ochrane životného prostredia | Starostlivosť o izbové kvety, čistenie prírody a okolia ŠKD, zber papiera, triedenie odpadu, využitie odpadu,  zber prírodnín | Individuálny prístup  Vysvetlenie  Motivácia  Aktivizácia  Prezentácia | 17 | 17 | 17 | 17 |

Esteticko-výchovná oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | I.roč.  Počet VVČ | I.roč.  Počet VVČ | III.roč  Počet VVČ | IV.roč  Počet VVČ |
| Posilniť úctu ku kultúrnym hodnotám v blízkom okolí | Poznávanie okolia: mestský úrad, železničná stanica, kaplnka, kino, rastliny, živočíchy, príroda v obci a  regióne, ľudové tradície a zvyky, povesti, názvy ulíc miestne noviny, história a dnešok | Individuálny prístup  Vysvetlenie  Aktivizácia  Ukážka  Film  Rozprávka  Výtvarná práca  Dramatizácia  Výstava prác  Súťaž  Vychádzka | 4 | 4 | 4 | 4 |
| Rozvíjať základy vzťahu umeniu | Hudba, výtvarné umenie, tanec, záujmová činnosť, nácvik programu | Motivácia  Ukážka  Povzbudenie  Návšteva kultúrneho podujatia | 4 | 4 | 4 | 4 |
| Rozvíjať talent a špecifické schopnosti | Netradičné výtvarné techniky, hudobné činnosti, športové činnosti | Individuálny prístup  Motivácia  Povzbudenie  Brainstorming  Výstava prác  Súťaž | 5 | 5 | 5 | 5 |
| Rozvíjať základy tvorivých schopností a zručností | Záujmová činnosť, príprava kultúrneho vystúpenia | Individuálny prístup  Motivácia  Povzbudenie  Aktivizácia  Brainstorming  Prezentácia  Výstava prác | 6 | 6 | 6 | 6 |
| Prejavovať pozitívny vzťah k jednoduchej estetickej úprave prostredia | Úprava triedy, netradičné ozdoby , úprava zovňajšku, | Individuálny prístup  Motivácia  Povzbudenie  Brainstorming  Aktivizácia  Tvorivá dielňa | 5 | 5 | 5 | 5 |
| Podieľať sa na príprave kultúrnych podujatí v skupine | Veľká noc, Deň matiek, úcta k starším, vianočný program | Individuálny prístup  Motivácia  Povzbudenie  Aktivizácia  Dramatizácia  Besiedka | 5 | 5 | 5 | 5 |
| Objavovať a vnímať krásu v bežnom živote | Tematická vychádzka, pozorovanie zmien, audio nahrávka, rozprávka, vlastná skúsenosť | Individuálny prístup  Povzbudenie  Pozorovanie  Ilustrácia zážitku | 4 | 4 | 4 | 4 |

Telovýchovná a športová oblasť

|  |  |  |  |  |  |  |
| --- | --- | --- | --- | --- | --- | --- |
| Výchovno-vzdelávací cieľ | Obsah | Metódy, formy | I.roč.  Počet VVČ | II.roč.  Počet VVČ | III.roč  Počet VVČ | IV.roč  Počet VVČ |
| Rozvíjať schopnosť relaxovať pravidelným cvičením a pohybom | Prechádzka, bicyklovanie, sánkovanie, plávanie, cvičenie v telocvični, pingpong, kolektívne športové hry | Individuálny prístup  Motivácia  Povzbudenie  Aktivizácia  Tréning | 11 | 11 | 11 | 11 |
| Pochopiť význam pravidelného pohybu a cvičenia | Otužovanie, relaxačné cvičenie, skupinové hry, netradičné športové disciplíny | Individuálny prístup  Vysvetlenie  Motivácia  Povzbudenie  Aktivizácia  Tréning | 11 | 11 | 11 | 11 |
| Rozvíjať športový talent a schopnosti | Záujmová činnosť  Futbal  Basketbal  Stolný tenis | Individuálny prístup  Motivácia  Povzbudenie Aktivizácia, Súťaž | 11 | 11 | 11 | 11 |

P o z n á m k a

Pedagogickú dokumentáciu klubu tvoria:

a) výchovné plány, výchovné osnovy, a výchovné štandardy, ktoré sú súčasťou Výchovného programu. Výchovný program ŠKD je vypracovaný na 4 roky. Je teoretickou filozofiou pre praktické aktivity vychovávateliek v Školskom klube detí.

b) triedna kniha,

c) osobný spis dieťaťa,

d) Vnútorný poriadok ŠKD, ktorý je súčasťou školského poriadku školy.

Ďalšia dokumentácia ŠKD:

a) rozvrh týždennej činnosti,

b) Rámcový plán práce, ktorý je súčasťou plánu práce školy,

c) časovo tematický plán výchovnej činnosti,

d) prehľad o rozsahu výchovnej činnosti vychovávateliek,

e) zápisnice z rokovania metodického združenia,

f) ročný plán kontrolnej činnosti vedúceho pedagogického zamestnanca, hospitačné záznamy (zo vzájomných hospitácii),

g) správy z kontrolnej činnosti Štátnej školskej inšpekcie, ktoré sú súčasťou dokumentácie školy

h) evidencia školských úrazov – súčasťou evidencie školy,

i) registratúrny plán a registratúrny poriadok – súčasť dokumentácie školy,

j) vyjadrenia zariadenia výchovnej prevencie a poradenstva pre žiakov so špeciálnymi výchovno-vzdelávacími potrebami – súčasť dokumentácie školy,

k) rozhodnutia riaditeľa školy – súčasť dokumentácie školy.

**Dodatok platný od 2. septembra 2021**

1.1. Veľkosť ŠKD

Poskytujeme výchovu a vzdelávanie mimo vyučovania pre deti 1.- 5. ročníka. základnej školy zaradených do nášho ŠKD. Celkove sú **v ŠKD 3 oddelenia**.

**Priemerný počet detí v oddeleniach je 34.** ŠKD nedisponuje vlastnými priestormi – herňami. Využíva areál školy a odborné učebne školy. Výška mesačného príspevku na čiastočnú úhradu nákladov na činnosti ŠKD je určená Všeobecným záväzným zariadením zriaďovateľa ŠKD.

V ŠKD poskytujeme výchovu a vzdelávanie aj pre deti s poruchami učenia.

9. PODMIENKY PRE ZAISTENIE BEZPEČNOSTI A OCHRANY ZDRAVIA PRI

VÝCHOVE

Bezpečnosť a ochranu zdravia pri výchove zabezpečujeme základným poučením detí o bezpečnosti a ochrane zdravia pri práci v škole, v ŠKD na ihrisku v telocvični a na vychádzkach, ktoré realizujú vychovávateľky pri nástupe detí do ŠKD a neskôr im ho permanentne pripomínajú.

V ŠKD je zabezpečená nepretržitá starostlivosť a dohľad na deti pred vyučovaním a po vyučovaní. Osvetlenie tried je dostatočné.

Vykurovanie priestorov je dostatočné. Vetranie miestností je dostatočné

Priestory ŠKD sú vybavené primeraným sedacím a pracovným nábytkom. Deti majú celodenný prístup k pitnej vode.

Čistota a hygiena prostredia je na dobrej úrovni.

Vybavenie ŠKD je nedostatočné najmä :

* nedostatok účelových priestorov pre relaxáciu a odpočinok detí. Prostredie školských tried nevytvára vhodnú klímu pre relaxáciu, oddych detí a zážitkovú výchovu a vzdelávanie
* zastarané technické vybavenie pre výchovu a vzdelávanie

absencia prostriedkov IKT

Vonkajší areál školy – detské ihrisko **–novovybudované detské preliezkové ihrisko.**

V prípade úrazu máme vypracovanú vnútornú smernicu školy, ktorá uvádza povinnosti pedagogických pracovníkov školy v prípade úrazu a iných životohrozujúcich situácii. Telefónne čísla rodičov máme uvedené v Osobných listoch žiakov, v prípade problémových detí (zo zdravotného hľadiska) aj vo svojich súkromných mobilných telefónoch. Lekárnička, ktorá je pravidelne dopĺňaná je v kabinete ŠKD. Bolo by potrebné zabezpečiť školenie vychovávateliek ohľadne poskytnutia prvej pomoci. V ŠKD a v škole platí písomný zákaz fajčenia vo všetkých objektoch.

Pravidelnosť kontrol BOZP v ŠKD a odstraňovanie ich nedostatkov zabezpečuje riaditeľ školy externým bezpečnostným a požiarnym technikom.